open-index/open-wikipedia-markdown huggingface dataset:
Cetena

Unha **cetena** é un composto orgánico de forma R2C=C=O .
Hermann Staudinger foi pioneiro no estudo das cetenas . A palabra cetena tamén pode referirse á etenona, a cetena máis simple, na cal os dous R son átomos de hidróxeno.

## Propiedades 
A etenona é incolora e ten un forte cheiro. A exposición a niveis concentrados de etenona produce irritación en determinadas partes do corpo tales como os ollos, o nariz, a gorxa e os pulmóns. Tamén se detectou edema pulmonar se esta exposición se produce durante longos períodos de tempo.

As cetenas presentan tautomería inol-cetena, xa que os inois son moi inestables e interconvértense rapidamente a cetenas.

## Formación 
* As cetenas poden obterse a partir de cloruros de acilo por medio dunha reacción de eliminación na cal se perde o HCl.
:centro|Formación dunha cetena a partir dun cloruro de acilo.
:Unha base, xeralmente a trietilamina, elimina o protón ácido alfa do grupo carbonilo, inducindo a formación do enlace dobre carbono-carbono e a perda do ión cloro.
* Tamén se xeran cetenas pola reacción de Wolff a partir de α-diazocetonas.
* O ácido fenilacético en presenza dunha base perderá auga para producir fenilcetena debido á alta acidez do protón alfa.
* A etenona (CH2=C=O) pode producirse no laboratorio por pirólise de vapor de acetona:

:CH3−CO−CH3 + Δ → CH2=C=O + CH4
miniatura|350px|Obtención dunha cetena.|centro

## Reaccións 
As cetenas son moi reactivas, e tenden a unirse a outras moléculas en forma de grupo acetilo. Poden reaccionar consigo mesmas para formar dímeros cíclicos coñecidos como dicetenas (oxetanonas). Tamén poden ser obxecto de reaccións de cicloadición [2+2] con alquinos ricos en electróns para formar ciclobutenonas.

As reaccións entre dioles (HO-R-OH) e bis-cetenas (O=C=CH-R'-CH=C=O) producen poliésteres cunha unidade de repetición de (-O-R-O-CO-R'-CO-).

A etenona reacciona co ácido acético para formar anhídrido acético.

## Notas
The Who

**The Who** é unha banda inglesa de rock formada en 1962. Orixinalmente chamábase **The Detours**, aínda que pouco despois adoptarían o nome de **The High Numbers** para máis adiante pasarse a chamar The Who.

A banda naceu en Londres, Inglaterra. A alienación "clásica" estaba composta por Roger Daltrey (voz), Pete Townshend (guitarra), John Entwistle (baixo) e Keith Moon (batería). Townshend era o principal compositor: escribiu a maior parte das cancións da banda e foi o responsable dos conceptos e historias de álbums como *Tommy* e *Quadrophenia* e o proxecto *Lifehouse*. Entwistle tamén compuxo unha parte importante das cancións de The Who, e foi responsable dalgúns temas importantes da banda, nos que cantou (Townshend só cantaba nalgunhas das súas propias cancións).

Desa alienación só quedan vivos Pete Townshend e Roger Daltrey xa que Keith Moon faleceu por sobredose de pastillas en 1978 (polo que foi substituído por Kenney Jones) e John Entwistle por un ataque ao corazón en 2002.

O grupo é considerado un dos máis influentes na historia do rock, e foi descrita como "unha das bandas máis innovadoras e poderosas na historia do rock".. A banda é pioneira do concepto de ópera rock, e considerase precursora de subxéneros como o punk e o britpop.

## Membros 
## Discografía oficial 
### Álbums de estudio 
* *The Who Sings My Generation* - 1965 (Brunswick/Decca Records) Tamén coñecido coma *My Generation*
* *A Quick One* - 1966 (Decca/Reaction Records) Tamén coñecido coma *Heat wave*
* *The Who Sell Out* - 1967 (Decca/Track Records)
* *Tommy* - 1969 (Decca/Track Records)
* ''Who's Next* - 1971 (Decca/Track Records)
* *Quadrophenia* - 1973 (MCA Records/Polydor/Track)
* *The Who By Numbers* - 1975 (MCA/Polydor)
* *Who Are You* - 1978 (MCA/Polydor)
* *Face Dances* - 1981 (Polydor/Warner Bros. Records)
* *It's Hard* - 1982 (Polydor/Warner Bros. Records)
* *Endless Wire* - 2006 (Polydor/Republic Records)

### Vivo 
* *Live At Leeds* (1970) 
* *Who's Last* (1984)
* *Join Together* (1990)
* *Live At The Isle Of Wight Festival 1970* (1996)
* *Live At The Royal Albert Hall* (2003)

### Compilacións oficiais 
* *Magic Bus* (1968)
* *Meaty, Beaty, Big and Bouncy* (1971) 
* *30 Years of Maximum R&B*
* *Odds And Sods* (1974)
* *Direct Hits*
* *Greatest Hits*
* *Who's Better, Who's Best*
* *Hooligans*
* *The Kids Are Alright*
* *The Ox*
* *The Story of The Who*
* *The Singles*
* *The Who Collection*
* *Who's Missing*
* *Two's Missing*
* *Rarities Vol. I*
* *Rarities Vol. II* 
* *The Ultimate Collection*
* *Then & Now*
* *Teenage Wasteland''

## Ligazons 
*  Web oficial de Pete Townshend e The Who 
*  thewho.net 
*  thewho.org

## Notas
A Brea, Benza, Trazo

**A Brea** é un lugar da parroquia de Benza no concello coruñés de Trazo na comarca de Ordes. Tiña 128 habitantes no ano 2009 segundo datos do Instituto Nacional de Estadística, dos cales 65 eran homes e 63 eran mulleres.

A aldea ten festas tradicionais entre as que destacan as denominas comunmente San Lucas, feiras levadas a cabo décadas atrás que os veciños recuperaron a modo de festas.

## Lugares e parroquias 
### Lugares de Benza 
### Parroquias da Trazo
Pastoriza

Como topónimo **Pastoriza** pode referirse a:

;En Galiza
***A Pastoriza**, concello da comarca da Terra Chá;
****Pastoriza**, parroquia de dito concello;
*****Pastoriza**, lugar de dita parroquia;
***Pastoriza**, parroquia do concello de Arteixo;
****Pastoriza**, lugar de dita parroquia;
***Pastoriza**, lugar da parroquia de Mabegondo, no concello de Abegondo;
***Pastoriza**, lugar da parroquia de Bruicedo, no concello da Fonsagrada;
***Pastoriza**, lugar da parroquia de Lousame, no concello de Lousame;
***Pastoriza**, lugar da parroquia das Ribeiras do Sor, no concello de Mañón;
***Pastoriza**, lugar da parroquia de Ardán, no concello de Marín;
***Pastoriza**, lugar da parroquia de Roo, no concello de Noia;
***Pastoriza**, lugar da parroquia de Taragoña, no concello de Rianxo;
***Pastoriza**, lugar da parroquia de Ove, no concello de Ribadeo;
***Pastoriza**, lugar da parroquia das Somozas, no concello das Somozas;
***Pastoriza**, lugar da parroquia de Brandariz, no concello de Vila de Cruces;
***Pastoriza**, lugar da parroquia de Carbia, no concello de Vila de Cruces;
***Pastoriza a Nova**, lugar da parroquia de Lema, no concello de Arzúa;
***Pastoriza a Vella**, lugar da parroquia de Lema, no concello de Arzúa;
***A Cruz de Pastoriza**, lugar da parroquia de Lema, no concello de Arzúa.

## Véxase tamén
### Outros artigos
Illas Príncipe

miniatura|dereita|Illas Príncipe
As **illas Príncipe** ou **Adalar** son un distrito de Istanbul, (Turquía) formado por unha cadea de nove illas na costa do Mar de Mármara. A máis grande das illas é Büyükada. Teñen unha poboación total de 14.072 habitantes (2008).

## Historia 
Durante o período bizantino, príncipes e outros membros da realeza eran exiliados a estas illas, dándolles así o seu nome actual. Durante o século XIX as illas convertéronse nun centro de riqueza para Istanbul. Da época vitoriana aínda se conservan casiñas de campo na máis grande das illas Príncipe, Büyükada.

Na actualidade, as illas son un popular destino turístico para unha excursión dun día, vía transbordador, dende Istanbul. Os vehículos motorizados están prohibidos na maior parte das illas. Os visitantes exploran as illas a pé, en bicicleta, en carruaxes tiradas por cabalos, ou ao lombo de burros.

Un convento en Büyükada foi o lugar de exilio das emperatrices bizantinas Irene, Eufrosine, Zoe e Ana Dalasena. Lev Trotski pasou así mesmo algún tempo en Büyükada.
Galería de imaxes de trazas de Galicia

**Galería de imaxes** de trazas de Galicia.

As **trazas** son insectos pertencentes a 121 das 127 familias de lepidópteros.

## Trazas 
### *Agrotis exclamationis* 

Ficheiro:Velaina025eue.jpg
Ficheiro:Velaíña Agrotis exclamationis (Linnaeus, 1758) 012.JPG
Ficheiro:Agrotis_exclamationis_(Linnaeus,_1758).JPG
Ficheiro:Velaíña Agrotis exclamationis (Linnaeus, 1758) 013.JPG
Ficheiro:Agrotis exclamationis (Linnaeus, 1758) 019.JPG
Ficheiro:Agrotis exclamationis (Linnaeus, 1758) 021.JPG
Ficheiro:Agrotis.exclamationis.jpg
Ficheiro:Moth Velaiña 011eue.jpg

### *Cyclophora punctaria* 

Ficheiro:Cyclophora.punctaria.jpg

### *Diasemia reticularis* 

Ficheiro:Couza Mandaio 070506 1.jpg|Mandaio,Oza-Cesuras
Ficheiro:Couza Mandaio 070506 2.jpg|Mandaio

### *Hypomecis punctinalis* 

Ficheiro:Velaina021eue.jpg
Ficheiro:Velaíña 004d.jpg
Ficheiro:Velaíña 4b.jpg

### *Mythimna unipuncta* 

Ficheiro:Mythimna.unipuncta.02.jpg
Ficheiro:Mythimna.unipuncta.01.jpg

### *Noctua pronuba* 

Ficheiro:Bolboreta nocturna.Galicia.01.jpg
Ficheiro:Bolboreta nocturna.Galicia.02.jpg
Ficheiro:Bolboreta nocturna.Galicia.03.jpg
Ficheiro:Bolboreta nocturna.Galicia.04.jpg
Ficheiro:Bolboreta nocturna.Galicia.05.jpg

### *Pyralis farinalis* 

Ficheiro:Velaíña 1a.jpg
Ficheiro:Velaíña 1b.jpg

### *Thysanoplusia orichalcea* 

Ficheiro:Thysanoplusia.orichalcea.jpg
Ficheiro:Velaina023eue.jpg
Ficheiro:Thysanoplusia.orichalcea.02.jpg
Ficheiro:Avelaíña024eue.jpg

### Sen clasificar 

Ficheiro:Velaina020eue.jpg|Eupithecia
Ficheiro:Velaíña 0007.jpg|Eupithecia
Ficheiro:Velaíña 0002g.jpg|Eupithecia
Ficheiro:Velaíña_350.jpg|Plusiinae
Ficheiro:Velaíña_356.jpg|Plusiinae
Ficheiro:Velaíña Bastavales Galicia 1.jpg|Geometridae
Ficheiro:Velaíña Bastavales Galicia 2.jpg|Geometridae
Ficheiro:Velaíña Bastavales Galicia 3.jpg|Geometridae
Ficheiro:Couza Mandaio 070506 4.jpg|Pyralidae
Ficheiro:Couza Mandaio 070506 5.jpg|Pyralidae
Ficheiro:Couza.Moth.jpg|Pyralidae
Ficheiro:Moth Couza 018eue.jpg|Pyralidae
Ficheiro:Couza.Vilarromaris.Galiza.jpg
Ficheiro:Traza en Bastavales 2. Marzo 2009.jpg
Ficheiro:Traza en Bastavales 1. Marzo 2009.jpg
Ficheiro:Traza en Bastavales 3. Marzo 2009.jpg
Ficheiro:Couza. Teo.jpg
Ficheiro:Couza Brión Galiza.jpg
Ficheiro:Traza en Santiago 090725 3.jpg
Ficheiro:Traza Bastavales Galiza 090818.jpg
Ficheiro:Couza ou traza. Bastavales, Brión. 090706.JPG
Ficheiro:Polilla, A Coruña.jpg
Ficheiro:Bolboreta dourada.jpg

## Véxase tamén 
### Outros artigos 
* Galería de imaxes de Galicia
* Galería de imaxes da fauna de Galicia
* Galería de imaxes de arañas de Galicia
* Galería de imaxes de insectos de Galicia
Winnipeg

**Winnipeg** é a capital e a cidade máis poboada da provincia de Manitoba, Canadá, localizada nas pradarías do Canadá Occidental. É, ademais, a sétima cidade máis grande do Canadá e a máis importante do centro do país.

## Características 
Arredor da metade da poboación total de Manitoba reside na Rexión de Winnipeg Capital, o poboación da cal é de 730.305 habitantes. A cidade de Winnipeg conta cunha poboación total de 633.451 habitantes (estimación 2006). A cidade atópase na confluencia dos ríos Red e o Assiniboine. Caracterizada por un clima rigoroso (temperatura media de -19&nbsp;°C en xaneiro, e de 19,7&nbsp;°C en xullo) é considerada como unha das grandes cidades máis frías do mundo.

Winnipeg é fogar dunha arquitectura histórica e numerosos parques como Assiniboine Park ou Birds Hill Provincial Park. Pola súa situación, está tamén moi próxima aos ríos do Escudo Canadense e numerosos lagos, entre os que se atopan o lago dos Bosques, o lago Winnipeg (o décimo máis grande do mundo) e o lago Manitoba.

## Notas 
## Véxase tamén 
### Ligazóns externas 
*Páxina oficial de Winnipeg  e
Lugo di Vicenza

**Lugo di Vicenza** é un concello italiano de 3 706 habitantes da provincia de Vicenza (rexión do Véneto).

## Características 
Lugo é unha das localidades relevantes nos acontecementos humanos e históricos que se desenvolveron entre o século XI e o XIII e de numerosas propiedades que tiveron como protagonistas a varios compoñentes da familia dos Ezzelini. O lugar de maior interese do municipio é a Vila Godi, que se atopa na localidade de Lonedo, unha das vilas palacianas declaradas Patrimonio da Humanidade pola Unesco.

## Notas
Camba

O termo **Camba** (da voz prerromana **camb-*) fai referencia a unha zona comba ou curva. 

Como topónimo, pode referirse a:

;En Galiza
***Camba**, parroquia do concello de Castro Caldelas;
***Camba**, parroquia do concello de Laza;
****Camba**, lugar de dita parroquia;
***Camba**, parroquia do concello de Rodeiro;
****San Xoán de Camba**, lugar de dita parroquia;
***San Salvador de Camba**, parroquia do concello de Rodeiro;
***Santa Baia de Camba**, parroquia do concello de Rodeiro;
***Veigas de Camba**, parroquia do concello de Vilariño de Conso;
***Portocamba**, parroquia do concello de Castrelo do Val;
****Portocamba**, lugar de dita parroquia;
***Camba**, lugar da parroquia de Ourol do concello de Ourol;
***Camba**, lugar da parroquia de Samarugo do concello de Vilalba;
***Camba**, lugar da parroquia de Xuances do concello de Xove;
* **A Camba**, lugar da parroquia de Pol no concello de Monterroso;
* **A Camba**, lugar da parroquia de Arcos no concello de Ponteareas;
* **A Camba**, lugar da parroquia de San Lourenzo de Oliveira no concello de Ponteareas;
* **A Camba**, lugar da parroquia de Ferreira no concello de San Sadurniño;
***Río de Camba**, lugar da parroquia de San Cristovo do Az do concello de Rodeiro;
***As Cambadas**, lugar da parroquia de Tal do concello de Muros;
***A Cambariña**, lugar da parroquia de Vilacova do concello de Salvaterra de Miño.

;Río de Galiza
***Río Camba**, afluente do Bibei.

Amais como apelido pode referirse a:

***Andrés García Camba**, militar, político e escritor galego (1793-1861);
***Miguel García Camba**, maxistrado e político galego (m. 1892);
***José Ramón García Camba**, político galego (m. 1906);
***Julio Camba**, xornalista galego (1884-1962);
***Francisco Camba**, escritor galego (1884-1947).

## Notas
## Véxase tamén
### Outros artigos
***Topónimos célticos en Galicia**, topónimos de lugares antigos e actuais, ríos (hidrónimos) ou montañas que se crearon coa lingua céltica e polo tanto teñen etimoloxía céltica, e que están ou estaban situados dentro dos límites da Galicia actual.
Dozal

**Dozal** é unha caste de uva tinta de sabor moi doce. As follas son lisas e esvaradías, algo borrosas polo envés e lobadas, os dentes son regulares. Os acimos son cilíndricos e estreitos. As uvas son oblongas, negras, carnosas, duras cun estilete pequeno e anel redondo.

## Notas
Lugo (homónimos)

Como topónimo **Lugo** pode referirse a:

;En Galiza
***Provincia de Lugo**, provincia de Galiza;
****Comarca de Lugo**, comarca de dita provincia;
*****Lugo**, concello de dita comarca;
******Lugo**, parroquia de dito concello;
*******Lugo**, vila e cidade de dita parroquia;
***O Porto de Lugo**, lugar da parroquia de Pías, no concello de Lugo.

;Fóra de Galiza

;En Asturias
* **Lugo**, parroquia e lugar do concello de Llanera.

;En Francia
* **Lugo-di-Nazza**, concello do departamento de Alta Córsega, na rexión de Córsega.

;En Italia
* **Lugo, Italia**, localidade da provincia de Rávena, na Romagna;
* **Lugo di Vicenza**, concello da rexión do Véneto.

Amais, como apelido pode referirse a:

* **Fernando Lugo** (1951-), expresidente de Paraguai.

;Deportes
***Club Deportivo Lugo** (1953-), club de fútbol galego da cidade de Lugo.
****Club Deportivo Lugo B**, o filial do Club Deportivo Lugo;
***Club Estudiantes Lugo** (1968-), un equipo de baloncesto galego da cidade de Lugo;
***Club Baloncesto La Casera Lugo** (1972-1975), antigo equipo de baloncesto galego da cidade de Lugo.

;Transportes
***Estación de Lugo**, unha estación de ferrocarril de Adif da cidade de Lugo.

## Véxase tamén
### Outros artigos
****Lugo***, voceiro do Centro Lucense de Buenos Aires;
***Deputación de Lugo**, o órgano institucional propio da provincia de Lugo e engloba os seus 67 concellos;
***Circunscrición electoral de Lugo**, o distrito electoral da provincia de Lugo;
***Mariña de Lugo**, rexión galega da cornixa cantábrica, dividida administrativamente en tres comarcas:
****Comarca da Mariña Occidental**, comarca da provincia de Lugo;
****Comarca da Mariña Central**, comarca da provincia de Lugo;
****Comarca da Mariña Oriental**, comarca da provincia de Lugo.
Dozar

O termo **Dozar** pode referirse a:

***Dozal**, caste de uva tinta de sabor moi doce.

Como topónimo, pode referirse a:

;En Galiza
***Dozar**, lugar da parroquia de San Miguel de Sarandón, no concello de Vedra;
***Dozariñas**, lugar da parroquia de Novefontesn, no concello de Touro.
Tomás Villalba

**Tomás Villalba Albín**, nado en Soriano o 9 de decembro de 1805 e finado en Montevideo o 12 de xullo de 1886, foi un empresario uruguaio.

## Traxectoria 
Foi presidente interino do Uruguai entre o 15 e o 20 de febreiro de 1865.
Rafael Zaldívar

**Rafael Zaldívar**, nado en San Alejo en 1834 e finado en París o 2 de marzo de 1903, foi un médico e político salvadoreño, presidente do seu país entre 1876 e o 6 de abril de 1884, e novamente entre o 21 de agosto de 1884 e 1885.

## Notas
Xogo do abellón

O **abellón** (deriva de abella, do latín *apicula, -ae*, que realmente era o diminutivo de *apis, -is*) é un xogo infantil para nenos, ten varias versións, nunha xogan tres nenos ou mozos, un ponse no medio e coas mans na boca imita o zunido dun abellón e ao tempo que se move ten que lle dar labazadas aos outros dous e evitar que llas dean a el; noutra versión os rapaces maiores imitando o movemento e ruído dun abellón rodean a un máis pequeno, pícano co dedo e este ten que atinar quen lle dera a picada.

## Notas 
## Véxase tamén 
### Outros artigos 
* Danza do abellón
Pedro Varela Olivera

**Pedro José Varela Olivera** (1837-1906) político, foi presidente do Uruguai entre 15 de febreiro e 1 de marzo de 1868, e entre 1875 e 1876.

Partidario do xeneral Venancio Flores, formou o seu goberno e, tras a finalización deste, exerceu o Poder Executivo como Presidente do Senado do 15 de febreiro ao 1 de marzo de 1868.

Senador entre 1868 e 1869 e logo entre 1871 e 1874. Tras o motín militar do 15 de xaneiro de 1875 contra o Presidente José Eugenio Ellauri, foi designado como "Gobernador Provisorio", cargo que exerceu até o 22 de xaneiro do mesmo ano, cando a Asemblea Xeral, convocada extraordinariamente e descontando a participación dos parlamentarios desafectos ao motín militar, foi escolleito Presidente da República para rematar o período constitucional de Ellauri até marzo de 1877, mais unha revolución acaudillada polo coronel Lorenzo Latorre, obrigouno a renunciar o 10 de marzo de 1876.

Durante o goberno de Latorre viviu exiliado en Buenos Aires, retornando logo ao Uruguai. Sen actividade política posterior, faleceu en Montevideo en 1906 na miseria.

## Notas
Salomon Flohr

**Salomon Mijailovich Flohr**, coñecido tamén como **Salo Flohr**, nado en Horodenka (Ucraína, antes Polonia) o 21 de novembro de 1908 e finado en Moscova o 18 de xullo de 1983, foi un dos principais xogadores checoslovacos de xadrez do século XX.

## Traxectoria 
Foi un heroe nacional en Checoslovaquia durante os anos 30 e o seu nome foi utilizado para vender moitos dos produtos de luxo do seu tempo, incluíndo cigarros Salo Flohr, pantuflas Salo Flohr, e auga de colonia Salo Flohr. Dominou moitos dos torneos de xadrez dos anos da preguerra e foi considerado como un candidato xenuíno para o campionato do mundo de xadrez.
Escleroloxía

A **escleroloxía** é un suposto método de diagnóstico da medicina alternativa consistente no estudo das marcas e liñas no branco dos ollos, en relación coa saúde e a patoloxía (a diferenza da iridoloxía, que estuda o iris). Segundo os seus partidarios, as escleróticas dos ollos mostran información significante sobre o estado actual de saúde do individuo. Os escépticos considérana unha pseudociencia.
Angola Avante!

**Angola Avante!** é o himno nacional de Angola. Foi escrito por Manuel Rui Alves Monteiro e musicalizado por Rui Alberto Vieira Dias Mingas. Foi adoptado en 1975, tras a independencia de Angola de Portugal.

## Letra 
## Véxase tamén 
### Ligazóns externas 
* Ficheiro MIDI.
Pete Townshend

**Peter Dennis Blandford Townshend**, nado o 19 de maio de 1945 en Chiswick, Londres, é un guitarrista e compositor británico de rock coñecido principalmente polo seu traballo con The Who, considerada unha das bandas de rock máis importantes e influentes do século XX.

Townshend compuxo máis de 100 cancións para 12 dos álbums de estudio de The Who. Entre estes atópanse álbums conceptuais, as óperas rock *Tommy* e *Quadrophenia*, e discos populares como ''Who's Next*; ademais de ducias máis que apareceron como sinxelos, cancións extra de reedicións, e temas en recompilatorios de rarezas como *Odds & Sods* (1974). Tamén compuxo máis dun cento de temas que apareceron nos seus álbums en solitario, ademais de jungles de radio e sintonías de televisión.

Como instrumentista, aínda que é coñecido principalmente como guitarrista, Townshend tamén toca teclados, banxo, acordeón, harmónica, ukelele, mandolina, violín, sintetizadores, baixo e batería, aprendendo a tocar todos estes instrumentos de forma autodidacta.

## Discografía só
### Álbums de estudio
### En vivo
**Deep End Live!* (1986)
**A Benefit For Maryville Academy* (1999)
**The Oceanic Concerts* (con Raphael Rudd) (2001)
**Magic Bus - Live From Chicago* (2004)

### En vivo (lanzamentos de arquivo)
**Live > Sadler's Wells 2000* (2000)
**Live > The Empire 1998* (2000)
**Live > The Fillmore 1996* (2000)
**Live > La Jolla Playhouse 22/06/01* (2001)
**Live > La Jolla Playhouse 23/06/01* (2001)
**Live > Bam 1993* (2003)
**Live > Brixton Academy '85* (2004)

### Recompilacións
**Scoop* (1983)
**Another Scoop* (1987)
**Coolwalkingsmoothtalkingstraightsmokingfirestoking - The Best Of Pete Townshend* (1996)
**Lifehouse Chronicles* (box set de 6 CDs) (2000)
**Lifehouse Elements]]* (2000)
**Scoop 3* (2001)
**Scooped* (2002)
**Anthology* (vulgo *Gold*) (2005)
**The Definitive Collection'' (2007)
Refraneiro galego sobre o rato

miniatura|*Mal lle vai ó rato que soilo ten un burato*.
miniatura|*O oficio do gato é mata-lo rato*.
miniatura|*O que ha de come-lo rato, que o coma o gato*.

* *A bo gato, bo rato*. 
* *A muller que non sabe cociñar é coma gata que non sabe ratear*.
* *Cada moucho ó seu souto e cada rato ó seu burato* .
* *Cada rato para o seu burato*. 
* *Cada rato ten o seu burato*. 
* *Cada rato ten o seu niño, e cada muller o seu abrigo*. 
* *Chuvia en maio, a mexadiña dun rato*.
* *Chuvia en marzo, nin o mexo dun rato* .
* *Con fillos, o gato ben caza ó rato*. 
* *En marzo nin o mexo dun rato*. 
* *Entre o rato e o león, non hai comparación*. 
* *Entrou o rato no meu celeiro e fíxose o meu herdeiro*. 
* *Febreiriño corto cos seus días vinteoito, se dura máis catro non queda nin can nin gato, nin ratiño no burato, nin ovella na cortella, nin pastor para ir co ela, nin cornos no carneiro nin orellas ó pregoeiro*. 
* *Febreiro corto, cos seus días vinteoito, se durara máis catro, non quedaba can nin gato, nin rato no seu burato* .
* *Fillo de gata, ratos mata* .
* *Fillo de gato caza rato*. 
* *Gato con guantes non pilla ratos*. 
* *Gato maiador, nunca bo cazador*. 
* *Gato miañador, nunca foi rateador*.
* *Gato que moito miaña, nunca moito caza*. 
* *Gato que moito miaña, poucos ratos caza*. 
* *Máis come o gato dunha vez que o rato nun mes*. 
* *Máis val ser cabeza de rato que rabo de gato* . 
* *Máis vale flaco no mato ca gordo no cu dun gato*. 
* *Mal anda o rato que non sabe máis dun burato*. 
* *Mal lle vai ó rato que soilo ten un burato*. 
* *Malia o rato que non sai do burato*. 
* *Moito sabe o rato, pero máis o gato*. 
* *Mórrense os gatos e alégranse os ratos*. 
* *Muller que non sabe cociñar e gata que non sabe ratear, nada vale*. 
* *Na casa en que non hai gatos, campan os ratos*. 
* *Na casa en que non hai gatos, non faltan ratos*. 
* *O dente do rato é bo dente que sempre deixa a semente*. 
* *O fillo da gata ós ratos mata*. 
* *O fillo do gato mata ó rato* .
* *Polo rabo da coller vai o rato á ola*. 
* *Polo rabo da culler vai o rato ó pote* .
* *Ratos arriba, que todo o branco é fariña*. 
* *Tarde se arrepinte o rato cando xa está na boca do gato*. 
* *Vale máis manta lavada de merda do gato que roída do rato*. 
* *Vale máis rato fraco que gordo no cu do gato*. 
* *Vale máis ser cabeza de rato que rabo de gato*.

## Notas 
## Véxase tamén 
### Bibliografía 
* RIVAS QUINTAS, Elixio: *Frampas, contribución al diccionario gallego*, CEME, Salamanca 1978.
* RODRÍGUEZ GONZÁLEZ, Eladio: *Diccionario enciclopédico gallego-castellano*, Galaxia, Vigo 1958-1961.
* VALLADARES NÚÑEZ, Marcial: *Diccionario gallego-castellano*, Santiago, Imp. Seminario Conciliar 1884.
Alfredo Cristiani

**Alfredo Cristiani Burkard**, nado en San Salvador o 22 de novembro de 1947, é un empresario e político, presidente do Salvador entre 1989 e 1994.
Aberración cromática

miniatura|Aberración cromática
En óptica, a **aberración cromática** é a imposibilidade que unha lente ten para enfocar todas as cores no mesmo punto, débese á variación do índice de refracción coa lonxitude de onda, o que fai que as distintas cores de luz non queden enfocados no mesmo lugar, polo que a imaxe formada pola lente presenta os bordos coloreados.

## Características 
miniatura|Aberración cromática observada na imaxe inferior.
A aberración cromática pode ser lonxitudinal, cando varía a distancia da imaxe co índice de refracción e lateral cando as diferentes cores teñen diferentes tamaños. A aberración cromática preséntase nos sistemas ópticos que utilizan lentes ou prismas. As lentes acromáticas, que son unha combinación de lentes simples de diferentes clases de vidros, corrixen este defecto. Chester Moor Hall en 1733 foi o primeiro en lograr corrixir o defecto, mais John Dollond foi o primeiro en patentar as lentes acromáticas en 1758, por canto Hall, un avogado, mantivera o seu método en segredo.

## Notas
Freida Pinto

**Freida Selena Pinto**, nada en Mumbai o 18 de outubro de 1984, é unha actriz e modelo india que gañou fama mundial polo seu papel no filme *Slumdog Millionaire*.

## Traxectoria 
Freida Pinto naceu en Mumbai filla de Frederick e Silvia Pinto; o primeiro é xerente do Banco de Baroda e a nai é directora dun instituto (St. John’s Universal High School). O seu apelido é de orixe portuguesa como o resultado da conversión dos seus antepasados ​​ó catolicismo polos misioneiros. A súa familia criouna na comunidade católica en Bangalore e Hawai. O seu pai é orixinario de Neerude e a súa nai de Derebail (ambos poboados preto de Bangalore). A súa irmá máis vella, Sharon, é produtora asociada dunha canle de noticias local (NDTV news channel). Pinto estudou no Instituto Carmel da escola St. Joseph en Malad (suburbio de Mumbai) e completou a súa Licenciatura en Arte e Literatura Inglesa no St. Xavier's College de Mumbai.. Actualmente reside en Malad, un barrio de Mumbai.

## Filmografía 
## Notas 
## Véxase tamén 
### Ligazóns externas 
* Ficha na IMDb
Praia de Area das Vacas

A **praia de Area das Vacas** é un pequeno areal situado na parroquia de Canduas, no concello de Cabana de Bergantiños. Esta bañada pola ría de Corme e Laxe, e presenta un estado case natural.

O seu nome vén dado porque era un lugar común onde os veciños da parroquia levaban a pastar as vacas.

Entre a súa flora e fauna están as especies comúns de moitos areais galegos, con peixes como o maragota (*Labrus bergylta*), a robaliza (*Dicentrarchus labrax*) ou o sargo (*Diplodus sargus*); crustáceos como o camarón, cangrexo e boi; moluscos como o mexillón (*Mytilus galloprovincialis*) ou a lapa; e aves como a gaivota, o corvo mariño ou o mazarico.

Nela practícase pesca deportiva.
## Véxase tamén
### Outros artigos
* Camiño dos Faros
Praia das Maceiras

A **praia das Maceiras** ou **praia das Maseiras** é un pequeno areal situado na parroquia de Canduas, en Cabana de Bergantiños, a carón da praia de Area das Vacas, con difícil acceso dende Taboído.
Ten vistas a Punta do Roncudo (Corme) e a Corme Aldea, xa que é o primeiro areal mariño da costa cabanesa. Está bañada pola ría de Corme e Laxe e está nun estado virxe e totalmente natural.

Non conta con servizos de aparcadoiro, ducha e socorrismo.

Entre a súa flora e fauna están as especies comúns de moitos areais galegos, con peixes como o maragota (*Labrus bergylta*), a robaliza (*Dicentrarchus labrax*) ou o sargo (*Diplodus sargus*); crustáceos como o camarón, cangrexo e boi; moluscos como o mexillón (*Mytilus galloprovincialis*) ou a lapa; e aves como a gaivota, o corvo mariño ou o mazarico.

Nela pódese realizar pesca deportiva, non e frecuente encontrar pescadores neste lugar.
Praia de Rebordelo

esquerda|miniatura|Fervenza de Rebordelo.
A **praia Rebordelo** é un areal situado na parroquia de Canduas, en Cabana de Bergantiños. Está bañada polas augas do océano Atlántico onde se forma a ría de Corme e Laxe en plena Costa da Morte.

Ten un fácil acceso dende o lugar de Rebordelo e é a praia máis visitada polos veciños cabaneses e polos turistas, debido en gran parte a que esta salvagardada de case todos os tipos de vento. Nesta praia desemboca o rego de Rebordelo, e tamén ten unha fervenza natural de augas claras.

Entre a súa flora e fauna están as especies comúns de moitos areais galegos, con peixes como a maragota (*Labrus bergylta*), a robaliza (*Dicentrarchus labrax*) ou o sargo (*Diplodus sargus*); crustáceos como o camarón, cangrexo e boi; moluscos como o mexillón (*Mytilus galloprovincialis*) a lapa ou o percebe; e aves como a gaivota, o corvo mariño ou o mazarico.

Conta cun pequeno aparcadoiro e duchas, e no verán con servizo de socorrismo. É a única praia de Cabana que conta con grellas e mesas.

Por esta praia pasa a 3ª etapa da ruta de sendeirismo do Camiño dos Faros.
## Véxase  tamén
### Outros artigos
* Praia da Guieira
* Camiño dos Faros
Burgo

O termo **Burgo**, pode referirse a:

***Burgo real** pódese referir a un tipo de burgh establecido en Escocia por fundación ou compra a través dunha Carta Real.

Como topónimo, pode referirse a:

;En Galiza
***O Burgo**, barrio e parroquia do concello de Pontevedra;
***O Burgo**, parroquia do concello de Castro Caldelas;
****O Burgo**, lugar de dita parroquia;
***O Burgo**, parroquia do concello de Culleredo;
****O Burgo**, lugar de dita parroquia;
***O Burgo**, parroquia do concello de Lugo;
****O Burgo**, lugar de dita parroquia;
***O Burgo**, parroquia do concello de Muras;
***O Burgo**, lugar da parroquia de Bóveda de Amoeiro, no concello de Amoeiro;
***O Burgo**, lugar da parroquia de Baíña, no concello de Baiona;
***O Burgo**, lugar da parroquia de Felmil, no concello de Begonte;
***O Burgo**, lugar da parroquia de Lamas, no concello de Boqueixón;
***O Burgo**, lugar da parroquia de Cela, no concello de Bueu;
***O Burgo**, lugar da parroquia de Cesullas, no concello de Cabana de Bergantiños;
***O Burgo**, lugar da parroquia de Oroso, no concello da Cañiza;
***O Burgo**, lugar da parroquia de Quintela, no concello de Castro de Rei;
***O Burgo**, lugar da parroquia de Celanova, no concello de Celanova;
***O Burgo**, lugar da parroquia de Sello, no concello de Lalín;
***O Burgo**, lugar da parroquia de Oirán, no concello de Mondoñedo;
***O Burgo**, lugar da parroquia de Cuíña, no concello de Ortigueira;
***O Burgo**, lugar da parroquia de Palmés, no concello de Ourense;
***O Burgo**, lugar da parroquia de Arca, no concello do Pino;
***O Burgo**, lugar da parroquia de Cedofeita, no concello de Ribadeo;
***O Burgo**, lugar da parroquia de Cortegada, no concello de Silleda;
***O Burgo**, lugar da parroquia de Arabexo, no concello de Val do Dubra;
***O Burgo**, lugar da parroquia de Vilacampa, no concello do Valadouro;
***O Burgo**, lugar da parroquia de Vedra, no concello de Vedra;
***O Burgo de Negral**, lugar da parroquia do Pacio, no concello de Friol;
***O Burgovedro**, lugar da parroquia de Borreiros, no concello de Gondomar;
***Malburgo**, lugar da parroquia de Millarada, no concello de Forcarei.

;Transportes
***Estación do Burgo - Santiago**, estación de tren de Adif situada no Burgo, no concello de Culleredo.

## Véxase tamén
### Outros artigos
***Burgao**, lugar da parroquia de Trasmonte, no concello de Oroso;
***Ponte do Burgo**, ponte medieval, construída sobre outra máis antiga de orixe romana, que cruza o río Lérez na cidade de Pontevedra.
Radagast

**Radagast o Pardo** é un personaxe ficticio pertencente ao legendarium de J. R. R. Tolkien. É un dos cinco Magos, e aparece nas obras *O Señor dos Aneis*, *O Hobbit* e *O Silmarillion*. N'O Hobbit, Gandalf descríbeo como o seu curmán, aínda que non se sabe se o é realmente. A Radagast gústanlle moito os animais salvaxes, os paxaros en especial, tanto que o seu nome en Aman era **Aiwendil**, que contén a palabra quenya *Aiwen* (paxaro), que significa *Amigo dos Paxaros*.

## O seu papel na Historia 
Como os outros magos, chegou á Terra Media desde Valinor ao redor do ano 1000 da Terceira Idade, e orixinariamente era un dos Maiar de Yavanna. Seica Yavanna obrigou a Saruman a aceptar a Radagast como compañeiro, o que pode ser unha das razóns polas que o trata con certo desprezo.

En asuntos de plantas e animais, era máis sabio que calquera home, e dise que falaba a lingua dos paxaros, alén de ser mencionado con respecto polos Beórnidas e mailos Ents.

No Señor dos Aneis, no verán do ano 3018 da Terceira Idade, Saruman pídelle a Radagast que busque a Gandalf, e que lle diga que os Nove Nazgûl están a buscar noticias da Comarca e que lle pida que vaia a Isengarda. Desta forma, aínda que inconscientemente, Radagast convértese nunha ferramenta de Saruman axudándolle a capturar a Gandalf.

Cando se atopan preto de Prebe, Gandalf pídelle que mande mensaxes ás bestas e paxaros para que lle avisen de calquera novidade. Desta forma Gwaihir, o Señor dos Ventos, chega a Isengarda e pode rescatar a Gandalf do pináculo da Torre de Isengarda, Orthanc.

Non se sabe cando deixou a Terra Media, mais os escritos de Tolkien revelan que abandonou a súa misión ao se tornar obcecado polos animais e plantas.
Tolkien tamén escribiu que o fracaso de Radagast non foi tan grande coma o de Saruman, e que consecuentemente lle foi permitida a volta ás Terras Inperecedoiras. As referencias de Gandalf a el no libro son positivas, describíndoo como un "Mago Valoroso" e "Honesto". Radagast non aparece nos filmes.
Lluís Claret

**Lluís Claret**, nado en Andorra la Vella en 1951, é un violonchelista andorrano.

## Traxectoria 
Lluís Claret naceu en Andorra a Vella en 1951, fillo de pais cataláns exiliados. Aos nove anos empezou a súa educación musical na súa localidade natal. En 1964 trasladouse a Barcelona, obtivo grandes recoñecementos no Conservatorio do Liceu e comezou a traballar con Enric Casals, irmán de Pau Casals. Claret continuou os seus estudos en Francia, Italia e os Estados Unidos, tendo contacto con grandes profesores como Maurice Gendron e Radu Aldulescu.

Ao longo da súa carreira dedicouse especialmente á Música de Cámara. Gañou primeiros premios en varios concursos internacionais de prestixio. É membro fundador do Trío de Barcelona e frecuentemente colabora con músicos de renome.

## Véxase tamén 
### Ligazóns externas 
* Sitio web oficial de Lluís Claret
Literatura impresionista

[miniatura|Edmond e Jules de Goncourt, por [Paul Gavarni]]

A **literatura impresionista** foi un movemento literario nado en Francia na segunda metade do século XIX. Corresponde ao impresionismo pictórico inaugurado por Manet en 1863. O impresionismo xurdiu como unha reacción contra o realismo e propúxose no terreo literario, o mesmo que na pintura, rexistrar primariamente as sensacións, restaurando ao mesmo tempo unha nova era imaxinativa. Tentou suprimir o elemento intelectualista e reflexivo na literatura, facendo que o escritor identificásese coas calidades do obxecto observado. Unha novela impresionista presenta aos seus personaxes nunha serie de detalles, palabras, reaccións, gustos e preferencias que terminan por caracterizalos para o lector.

O impresionismo literario foi iniciado en Francia polos irmáns Goncourt, quen publicaron numerosas novelas deste tipo, e fundaron a súa famosa *Revista* en 1856. Octave Mirbeau é o mellor exemplo da novela impresionista do fin de século. A obra de Marcel Proust, pola súa constante tendencia á evocación e a captación do mundo dos sentidos pode considerarse dentro desta tendencia. Igualmente o teatro de Chejov, no que a historia e as motivacións dos personaxes vanse revelando fragmentariamente e a trama divídese en varias subtramas, foi considerado por algúns críticos dentro deste estilo.

En España poden considerarse como escritores impresionistas Juan Ramón Jiménez e Azorín, de comezos do século XX.
Mojinos escozíos

[miniatura|dereita|250px|Concerto dos Mojinos Escozíos en [Santa Cruz de la Palma.]]
**Mojinos escozíos** é un grupo de rock español que destaca polas letras das súas cancións que poden ser irreverentes, humorísticas e inclusive escatolóxicas.

## Historia do grupo 
Os compoñentes do grupo coñecéronse en Mollet del Vallés, Barcelona. En 1994 formaron o grupo, actuando en pequenas salas. En 1996 unha discográfica propúxolles gravar un disco, mais tras facelo non se publicou debido ao contido das letras.

## Membros 
* Miguel Angel Rodriguez *El Sevilla* (cantante)
* Juan Carlos Barja *Zippy* (baixo)
* Vidal Barja *El Puto* (batería)
* Vidal Barja Jr. *Vidalito* (guitarra rítmica)
* Juan Ramón Artero *Chicho* (guitarra solista)

## Discografía 
* Mojinos Escozíos (1996)
* Demasiao perro pa trabajá, demasiao carvo par rocanró (1998)
* En un cortijo grande el que es tonto se muere de hambre (2000)
* Las margaritas son flores del campo (2001)
* Más de 8 millones de discos vendidos (2002)
* Ópera rock triunfo (2003)
* Semos unos mostruos (2004)
* Con cuernos y a lo loco (2005)
* Diez años escozíos (2006)
* Pa pito el mío (2007)
* Los novios que las madres nunca quisieron para sus hijas y el novio que las hijas nunca quisieron para sus madres (2008)
Medelo

Como topónimo **Medelo** pode referirse a:

;En Galiza
***Medelo**, lugar da parroquia de Caroi, no concello de Cerdedo-Cotobade;
***Medelo**, lugar da parroquia da Xesta, no concello de Lalín;
***Medelo**, lugar da parroquia de Manduas, no concello de Silleda.

;Fóra de Galiza

;En Portugal
***Medelo**, freguesía do concello de Fafe.

## Véxase tamén
### Outros artigos
Georg Flegel

**Georg Flegel** (Olomouc, Moravia, 1566 -Frankfurt, 23 de marzo de 1638) pintor alemán coñecido polas súas naturezas mortas.

Mudouse a Viena en 1580, onde fíxose axudante do pintor e do deliñante flamengo Lucas van Valckenborch co quen se mudou a Frankfurt, que era unha cidade moi importante artisticamente naquel entón. Como axudante seu engadía flores ou froitas aos cadros de Valckenborch.

Nun período de ao redor de 30 amos (c. 1600-1630), realizou 110 acuarelas, sobre todo de bodegóns e cadros de flores.

Entre os seus alumnos atópanse os seus dous fillos, Friedrich e Jacob, e mailos artistas Jacob Marrel e Sebastian Stosskopf.

image:Georg Flegel 001.jpg|Ramo de duraznos
image:Georg Flegel - Stilleben mit Nelken (1630-35).jpg|Natureza morta de craveis
image:Georg Flegel 003.jpg|Natureza morta dunha vea
image:Georg Flegel 004.jpg|Natureza morta dun vaso
image:Still-life with Pygmy Parrot, by Georg Flegel.jpg|Natureza morta dun papagaio
image:Georg Flegel 006.jpg|Bodegón de peixe
Praia de San Pedro

A **praia de San Pedro** é un areal situado na parroquia de Canduas, en Cabana de Bergantiños, a carón da praia de Rebordelo. Está bañada pola ría de Corme e Laxe.
Chégase a ela desde o lugar de San Pedro, se ben non ten un acceso fácil.

Entre a súa flora e fauna están as especies comúns de moitos areais galegos, con peixes como o pinto (*Labrus bergylta*), a robaliza (*Dicentrarchus labrax*) ou o sargo (*Diplodus sargus*); crustáceos como o camarón, cangrexo e boi; moluscos como o mexillón (*Mytilus galloprovincialis*), a lapa ou o percebe; e aves como a gaivota, o corvo mariño ou o mazarico.

Apenas recibe a visita de bañistas, e está en estado virxe e natural. Está encaixada entre dous brazos montañosos que a resgardan dos ventos. Non conta cos servizos de aparcadoiro, duchas nin socorrismo.

Por esta praia pasa a 3ª etapa da ruta de sendeirismo do Camiño dos Faros.
## Véxase tamén
### Outros artigos
* Camiño dos Faros
Des, Soutolongo, Lalín

**Des** é un lugar da parroquia de Soutolongo, no concello pontevedrés de Lalín, na comarca do Deza. Segundo o INE en 2008 tiña 43 habitantes (24 homes e 19 mulleres), 17 menos ca en 2000.

## Lugares e parroquias
### Lugares de Soutolongo
### Parroquias de Lalín
## Véxase tamén 
### Outros artigos 
* Lugares de Lalín
Corvillón, Sello, Lalín

**Corvillón** é un lugar da parroquia de Sello, no concello pontevedrés de Lalín, na comarca do Deza. Segundo o INE, no 2013 estaba deshabitado, ao igual que no ano 2000.

## Historia 
Xunto con Erbo de Abaixo e Regufe (ambos os lugares da parroquia de Palmou) pertenceu á antiga parroquia de Erbo.

## Lugares e parroquias 
### Lugares da antiga parroquia de Erbo 
### Lugares de Sello 
### Parroquias de Lalín
Porral, Santiso, Lalín

**Porral** é un lugar da parroquia de Santiso, no concello pontevedrés de Lalín, na comarca do Deza. Segundo o IGE, no 2011 tiña 6 habitantes (3 homes e 3 mulleres), os mesmos habitantes que no ano 2000.

## Lugares e parroquias
### Lugares de Santiso
### Parroquias de Lalín
Alperiz, Parada, Lalín

**Alperiz** é un lugar da parroquia de Parada, no concello pontevedrés de Lalín, na comarca do Deza. Segundo o INE, no 2008 tiña 50 habitantes (23 homes e 27 mulleres) o que supón unha diminución de 7 habitantes con respecto ao ano 2000.

## Historia 
Alperiz foi parroquia ata o plan de arranxo da diocese lucense de 1890, cando foi suprimida e integrada na de Santa María de Parada. Con todo, en 2018 o goberno lalinés seguía a contar Alperiz como parroquia a nivel organizativo municipal, así como desde o punto de vista social, posuíndo deste xeito o seu correspondente alcalde de barrio.

## Patrimonio 
O **Altar do Sol** é unha mámoa que se pode visitar. A capela-igrexa, edificada no século XIII, conserva a portada, varios canzorros e algúns elementos no interior.
 
## Galería de imaxes 

Ficheiro:Igrexa de San Pedro de Alperiz, Lalín 2.jpg|Igrexa de San Pedro de Alperiz.
Ficheiro:Portada occidental igrexa de San Pedro de Alperiz, Lalín.jpg|Portada da igrexa de San Pedro de Alperiz.
Ficheiro:Muro sur igrexa de San Pedro de Alperiz, Lalín.jpg|Muro sur da igrexa de San Pedro de Alperiz.

## Lugares e parroquias 
### Lugares de Parada 
### Parroquias de Lalín 
## Notas 
## Véxase tamén 
### Ligazóns externas 
* Alperiz na web do concello de Lalín
Regufe, Palmou, Lalín

**Regufe** é un lugar da parroquia de Palmou, no concello pontevedrés de Lalín, na comarca do Deza. Segundo o Instituto Galego de Estatística, tiña 26 habitantes en 2024 (14 homes e 12 mulleres), o que supón un aumento con respecto a 2008, cando tiña 36 habitantes. 

## Historia
Xunto con Corvillón e Erbo de Abaixo pertenceu á antiga parroquia de Erbo. 

O IGE contabiliza estatisticamente Regufe como parte da parroquia de Sello.

## Lugares e parroquias
### Lugares da antiga parroquia de Erbo 
### Lugares de Erbo
### Parroquias de Lalín
## Notas
Regoufe, Moneixas, Lalín

**Regoufe** é un lugar da parroquia de Moneixas, no concello pontevedrés de Lalín, na comarca do Deza. Segundo o IGE en 2011 tiña 28 habitantes (14 mulleres e 14 homes) o que supón unha diminución con respecto ao ano 1999 cando tiña 32 habitantes.

## Lugares e parroquias 
### Lugares de Moneixas 
### Parroquias de Lalín
Regoufe

O topónimo **Regoufe** pode referirse a:

;En Galiza
***Regoufe**, lugar da parroquia de Esmeriz, no concello de Chantada;
***Regoufe**, lugar da parroquia de Moneixas, no concello de Lalín;
***Regoufe**, lugar da parroquia de Velle, no concello de Ourense;
***Regoufe**, lugar da parroquia de Luou, no concello de Teo.

## Véxase tamén
### Outros artigos
Abertura

**Abertura** pódese referir a:

*en fonética, a abertura dos órganos fonadores;
*en óptica, a abertura pola cal pasa a luz;
*en música, a abertura (referido habitualmente en francés como *ouverture*, en alemán como *Ouvertüre* ou *Vorspiel*, e en inglés como *overture*) pode referirse á introdución instrumental dunha ópera, ao movemento inicial dunha composición instrumental, ou obras independentes concibidas para abrir o programa dun concerto (abertura de concerto);
*Abertura, un concello da provincia de Cáceres, Estremadura.
Abonxo, Val do Carrio, Lalín

**Abonxo** é un lugar da parroquia de Val, no concello pontevedrés de Lalín, na comarca do Deza. Segundo o IGE, no 2011 tiña 18 habitantes (9 homes e 9 mulleres) o que supón unha diminución de 1 habitante con respecto ao ano 2000.

## Lugares e parroquias
### Lugares de Val do Carrio
### Parroquias de Lalín
Tribo

[miniatura|250px|Tribo de tobas, preto do río [Pilcomaio (río)|Pilcomaio, 1892]]
Unha **tribo** é un conxunto de persoas que proceden xeralmente dunha familia ou da asociación de varias familias, que habitan un poboado ou aldea nun territorio xeográfico definido, que están dirixidas polas persoas maiores (xefes ou patriarcas). Os humanos que compoñen unha tribo adoitan ser da mesma raza, crenzas e costumes. As tribos xorden no neolítico e tras a asociación das primeiras tribos nas cidades xorden as civilizacións.

## Notas 
## Véxase tamén
Lawrence Lessig

**Lawrence Lessig**, nado o 3 de xuño de 1961 no estado do Dakota do Sur, é un xurista norteamericano de notoriedade internacional.

## Traxectoria 
Estudou na Universidade de Pensilvania, no Trinity College (Cambridge) e na Universidade Yale. Foi profesor de Dereito en Harvard e na Universidade de Chicago.

Está considerado liberal progresista, se ben no seu momento foi asistente dos xuíces Richard Posner e Antonin Scalia, considerados conservadores.

En 2002 Lessig obtivo o FSF Award for the Advancement of Free Software da Free Software Foundation (FSF). O 28 de marzo de 2004 foi elixido para integrar a Xunta Directiva da FSF.

O concepto de "cultura libre" propúxoo no seu libro en su libro homónimo (*Cultura libre*). É un activo promotor do software libre e o espectro aberto.

Especialista de dereito político e de dereito da propiedade intelectual, é un importante defensor da liberdade sobre Internet e oponse a unha interpretación extensiva do dereito de autor que prexudica o potencial de creación e aos intercambios en liña. É unha das voces máis escoitadas nos debates sobre os límites do dereito de autor e sobre o desenvolvemento mundial de Internet.

Actualmente é profesor de dereito (C. Wendell and Edith M. Carlsmith Professor of Law) na *Stanford Law School* (Universidade Stanford, California) onde fundou o Center for Internet and Society. É o actual presidente de Creative Commons (2010), membro do Consello da Electronic Frontier Foundation e membro da Xunta Directiva do *Software Freedom Law Center*, creado en febreiro de 2005.

No 2015 anuncia a súa candidatura á presidencia dos USA polo Partido Demócrata tendo como obxectivo aprobar unha única lei, a Citizens Equality Act, tras o que dimitiría deixando a presidencia ó Vicepresidente que forme equipo con el.

## Obra 
* *Code and Other Laws of Cyberspace* (2000) ISBN 978-0-465-03913-5
* *The Future of Ideas* (2001) ISBN 978-0-375-50578-2
* *Free Culture* (2004) ISBN 978-1-59420-006-9
* *Code: Version 2.0* (2006) ISBN 978-0-465-03914-2
* *Remix: Making Art and Commerce Thrive in the Hybrid Economy* (2008) ISBN 978-1-59420-172-1

## Notas 
## Véxase tamén 
### Ligazóns externas 
* *Entrevista en director co profesor Lawrence Lessig* , o 18 de febreiro de 2009 .

### Outros artigos 
* Movemento pola cultura libre
Hubert Ingraham

**Hubert Alexander Ingraham** (n. 1947) avogado e político, é o actual primeiro ministro de Bahamas. Ingraham tamén foi primeiro ministro do seu país entre o 21 de agosto de 1992 e o 3 de maio de 2002.
Tequila

miniatura|200px|Tequila.
O ou a **tequila** é unha bebida alcólica considerada unha augardante que se elabora a partir da fermentación e posterior destilación do agave.

## Procedencia 
Este licor é orixinario da cidade mexicana do mesmo nome, no estado de Xalisco.

## Notas